Unión del Pueblo Navarro talde parlamentarioari atxikitako foru parlamentari Ángel Ansa Echegaray jaunak galdera egin du idatziz –2025eko otsailaren 18ko 202501459 irteera zenbakia du Nafarroako Parlamentuan– Europako Next Generation SEM funtsei buruzko askotariko informazioa eskatzeko (11-25/PES-00065). Hona Ekonomia eta Ogasuneko kontseilariak horretaz ematen dion informazioa:
1.- Nafarroako Gobernuaren 2024rako aurrekontu-gastuetan Europako Next Generation SEM funtsetan aurreikusitako zenbatekoaren zer zati geratu da bete gabe eta gehitzen zaie 2025eko aurrekontu-gastuei, zeinen balioespena 114.099.174 €-koa baita?
SEM 2024ko behin betiko gastu aurrekontua 353,7 milioi eurokoa zen eta 148,5 milioi euro gastatu dira. Beraz, ez dira erabili (obligazioak) 205,2 milioi euro. Kreditu-gerakin horiek honela sailkatzen dira: 120,8 milioi hitzemanda, 34,9 milioi baimenduta hitzeman barik eta 49,5 milioi erabilgarri. 2025eko aurrekontuari gehituko zaizkio, kreditu-gerakinak txertatzearen ondorioz egiten diren aurrekontuko aldaketen arabera.
2.- Zein da, hortaz, Nafarroari esleitu zaizkion Europako Next Generation SEM funtsetatik betetzeko gelditzen den zenbatekoa, guztira?
Behin betiko datuak ez ditugu, baina 2024ra arte gastu obligazioak egikaritu dira 315,8 milioi eurotan. Hala ere, baliteke kopurua 325 milioira iristea behin betiko datuak lortzean.
Gobernu Irekiaren webgunean eskuragarri daude3n kontabilizatutako datuen arabera, 616,8 milioi euroko finantzaketa dago aurreikusita. 315,8 milioi euro egikaritu badira (gardentasunaren webgunean bertan adierazten denez), ondorioztatu behar da 301 milioi euroko aldea dagoela.
3.- Zer departamentutan daude fisikoki kokaturik Europako Next Generation SEM funtsak koordinatzeko lana egiteko sartu ziren 6 pertsonak? Sei kideak Nafarroako Gobernuaren Departamentu guztietan daude. Nahiz eta egutegia premien arabera egokitu, Ekonomia eta Ogasun Departamentuaren eraikinean egoten dira, eta, horrez gainera, astean bi egunetan bakoitza bi departamentutan izaten da; beraz, guztietara joaten dira eta bertan izaten dira (fisikoki).

4.- Zer prozeduraren bidez kontratatu dira pertsona horiek eta zenbat denborarako kontratua egin zaie?
Ekonomiako profila duten langileentzako dauden aldi baterako kontratazio zerrenda ofizialak erabili dira. Kontratuak azkenduko dira kontratazioak xedetzat duen zeregin berezi ezohikoa amaitzen den unean eta, edozelan ere, hiru urtetan gehienez.
5.- Zenbat pertsonak lan egiten dute, guztira, Ekonomia eta Ogasun Departamentuari atxikitako Europako Next Generation SEM funtsak koordinatzeko eta betetzeko?
ITNei laguntzeko espezifikoki kontratatutako sei pertsonez gain beste bost daude: Bi pertsona SEM funtsen kudeaketa ekonomikorako eta kontabilitaterako eta beste hiru kudeaketako prozeduretarako. Beraz, hamaika pertsona dira. Horiei gaineratu behar zaie SEEPko Zerbitzu Zuzendaritza eta Kontabilitate Nazionala (zereginak dituzte SEEPaz harago) eta Ekonomia - Next Generation Zuzendaritza Nagusia bera (idem).
Hori guztia jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

